Syyskokous tiistaina 5.10.2021 klo 15 alkaen

Paikka: Lapunmäen koulun opettajien huone

Läsnä: Olli Pöyhönen, Elina Pasanen, Pauliina Oittinen, Olli Pylkkä Tuovi Liimatainen (etänä Teamsin välityksellä), Pasi Manninen (emeritus)

**I KOKOUKSEN JÄRJESTÄYTYMINEN**

1. Yhdistyksen puheenjohtaja avaa kokouksen



Varapuheenjohtaja Olli Pöyhönen avasi kokouksen klo 15:20.

1. Kokouksen puheenjohtajan valinta

Kokouksen puheenjohtajaksi valittiin Olli Pöyhönen.

1. Kokouksen sihteerin valinta

Sihteeriksi valittiin Elina Pasanen

1. Pöytäkirjantarkastajien ja ääntenlaskijoiden valinta

Valittiin Pauliina Oittinen ja Olli Pylkkä.

1. Kokouksen laillisuuden ja päätösvaltaisuuden toteaminen

Yhdistyksen sääntöjen mukaan kutsu varsinaiseen kokoukseen on toimitettava vähintään 10 päivää ennen kokousta yhdistyksen jäsenille lähetettävillä kirjeillä tai sähköpostitse tai työpaikkojen ilmoitustauluille asetetuilla ilmoituksilla.

Kokouskutsu on lähetetty sähköpostitse yhdistyksen jäsenille 24.9.2021 sekä laitettu näkyville yhdistyksen nettisivulle.

Syyskokous on pidettävä sääntöjen 13 §:n mukaan syys-lokakuussa.

Säännöissä ei ole mainintaa päätösvaltaisuuteen tarvittavasta läsnäolevien määrästä.

Todettiin kokous lailliseksi ja päätösvaltaiseksi.

1. Kokouksen esityslistan hyväksyminen

Esityslista hyväksyttiin.

**II VARSINAISET KOKOUSASIAT**

1. Hallituksen esitys vuoden 2022 toimintasuunnitelmaksi

Puheenjohtaja esitteli hallituksen esityksen vuoden 2022 toimintasuunnitelmaksi (liite 1). Toimintasuunnitelma hyväksyttiin.

1. Hallituksen esitys vuoden 2022 talousarvioksi

Puheenjohtaja esitteli hallituksen esityksen vuoden 2022 talousarvioksi (liite 2). Talousarvio hyväksyttiin.

1. Yhdistyksen puheenjohtajan ja sihteerin vuosipalkkioiden sekä hallituksen jäsenten kokouspalkkioiden määrääminen vuodelle 2022.

Puheenjohtajan vuosipalkkio edellisenä vuonna oli 400 euroa, sihteerin 600 euroa ja hallituksen jäsenten kokouspalkkiot 20 euroa/kokous.

Keskusteltiin hallituksen tehtävistä ja niistä maksettavista palkkioista. Pyritään valitsemaan seuraavan hallituksen järjestäytymiskokouksessa yhdistykselle myös yhteysopettaja. Päätettiin, että silloin palkkiot olisivat puheenjohtaja 350€, sihteeri 500€ ja yhteysopettaja 150€. Jos yhteysopettajaa ei saada valittua, pidetään palkkiot ennallaan. Kokouspalkkiot pidetään ennallaan.

1. Jäsenmaksun suuruudesta ja kantotavasta päättäminen

Jäsenmaksun suuruus päätettiin säilyttää ennallaan, eli valtakunnallisten prosenttien mukaisena. Kantotapa on keskitetty.

1. Matkakorvauksista päättäminen

Matkakorvauksia on maksettu laskutuksen mukaan kilometrikorvauksina yleisen virkaehtosopimuksen mukaisesti. Matkakorvauksia on maksettu OAJ:n Keski-Suomen kokous- ja koulutustilaisuuksiin osallistumisesta sekä hallituksen jäsenille hallituksen kokouksiin osallistumisesta.

Matkakorvausten maksaminen päätettiin säilyttää ennallaan.

1. Hallituksen puheenjohtajan valinta kaudelle 2022-2023.

Hallituksen puheenjohtajan toimikausi on kaksi kalenterivuotta (16 §).

Keskusteltiin yhdistyksen puheenjohtajuudesta. Marjo Lorenz väistyi kesken edellisen kauden puheenjohtajan tehtävästä muutettuaan paikkakunnalta, ja varapuheenjohtaja Olli Pöyhönen hoiti puheenjohtajuutta loppukauden. Olli Pöyhönen sai kannatusta uudeksi puheenjohtajaksi. Valittiin Olli Pöyhönen yhdistyksen puheenjohtajaksi kahdeksi seuraavaksi vuodeksi 2022 ja 2023.

1. Hallituksen jäsenten ja varajäsenten valinta kahdeksi seuraavaksi toimintakaudeksi 2022-2023.

Hallituksen jäsenen ja varajäsenen toimikausi on kaksi kalenterivuotta. Jäsenistä ja varajäsenistä puolet eroaa vuosittain. Ensimmäisenä vuonna erovuoroisuuden määrää arpa (16 §).

Hallituksen kokoonpano vuosina 2020 ja 2021:

Marjo Lorenz, pj 28.10.2020 alkaen

Elina Pasanen (Juho Salonen), sihteeri

Tuija Raatikainen (Mervi Matero-Puttonen)

Pauliina Oittinen (Tiina Vaskelainen)

Tuovi Liimatainen (Marika Järvikallio)

Olli Pöyhönen (Virpi Janhunen)

Olli Pylkkä (Marianna Karjalainen)

Hallituksen jäsenistä erovuorossa olivat Tuija Raatikainen (Mervi Matero-Puttonen), Olli Pylkkä (Marianna Karjalainen) ja Elina Pasanen (Juho Salonen). Heistä Mervi Matero-Puttonen, Olli Pylkkä ja Marianna Karjalainen eivät ole jatkamassa. Lisäksi Virpi Janhunen on pyytänyt eroa paikallisyhdistyksen hallituksesta.

Keskusteltiin hallituksen jäsenpaikkojen täyttämisestä ennalta tehtyjen tiedustelujen pohjalta.

Uudeksi hallituskokoonpanoksi vuosille 2022 ja 2023 valittiin:

Elina Pasanen (Juho Salonen), sihteeri

Tuija Raatikainen (Sinikka Olkola)

Pauliina Oittinen (Tiina Vaskelainen)

Tuovi Liimatainen (Marika Järvikallio)

Anna Hakkarainen (Maria Tourunen)

Saija Vaahto (Virpi Salo)

1. Kokousedustajan valinta vuodelle 2022

Paikallisyhdistyksellä on varajäsenyys OAJ Keski-Suomessa. Yhdistyksen kokousedustajaksi OAJ Keski-Suomen kokouksiin valittiin puheenjohtaja Olli Pöyhönen.

1. Toiminnantarkastajien valinta vuodelle 2022

Toiminnantarkastajina jatkavat Päivi Minkkinen ja Tero Mäkinen

1. Yhdistyksen koollekutsumistavasta päättäminen

Koollekutsuminen tapahtuu sähköpostitse. Kokouskutsut lähetetään ensisijaisesti jäsenten konnevesi.fi -sähköpostiin.

1. Muut asiat

* Pääluottamusmies Riikka Kokko oli lähestynyt hallitusta viestillä:

”Toivoisin, että voisitte hallituksessa päättää, että lähetättekö minut ja Juhon Alueellisille YT-päiville Seinäjoelle 11.-12.11.

Lisäksi toivoisin, että miettisitte, kuinka paikallisyhdistys voisi pyrkiä innostamaan OAJ:läisiä henkilöstön jäseniä asettumaan ehdolle työsuojeluvaaleihin, jotka pidetään tänä syksynä! Tulen laittamaan tästä aiheesta lähipäivinä kaikille postia, mutta olisi erittäin tarpeellista, että myös paikallisyhdistys tekisi työsuojeluvaalia näkyväksi ja toisi esille sen tärkeyttä! Minulta saa lisätietoa 🙂”

Päätettiin nimetä Riikka Kokko ja Juho Salonen alueellisille YT-päiville 11.-12.11.2021. Lisäksi keskusteltiin työsuojeluvaalista ja sen näkyväksi tekemisestä. Päätettiin odottaa Riikan viesti henkilöstölle, ja miettiä sen jälkeen kuinka paikallisyhdistys voisi tarttua asiaan.

* Yhdistyksen pikkujoulut: Päätettiin jatkaa viimevuotista ideaa, että yhteisen pikkujoulutapahtuman sijaan yhdistys muistaa jäseniä lahjakortilla. Päätettiin ostaa lahjakortit Pappilan hätävaran Juhla & Lounas -ravintolaan. Lahjakortin arvoksi päätettiin 20€. Hankitaan lahjakortit marras-joulukuussa.

1. Kokouksen päättäminen

Puheenjohtaja päätti kokouksen klo 16.30.

Vakuudeksi:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Olli Pöyhönen, puheenjohtaja Elina Pasanen, sihteeri

Pöytäkirjantarkastajat:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pauliina Oittinen Olli Pylkkä